Den kan bli forbudt

Får ekspertutvalget det som de vil i USA, blir ikke lenger mentolsigaretter å finne i butikkene.

MÅ SMUGLES: Om denne kvinnen vil fortsette å røyke mentol-sigaretter, må hun vurderer å smugle de inn i landet. Vis mer byoutline JOE RAEDLE

Publisert: Publisert: 19. mars 2011 17:59

En rådgivende komité har nå foreslått for US Food and Drug Adminstration (FDA) å forby mentolsigaretter.

Tobacco Products Scientific Advisory Committee leverte sin rapport fredag, skriver Financial Times (FT).

Blir sunnere

Rapporten konkluderer med at publikum vil få helsemessig gevinst ved at mentolsigaretter fjernes fra markedet. FDA kan forby sigarettene om de er enig i at mentolsigaretter er farligere enn vanlige sigaretter.

Forslaget kommer etter et års forskning på mentolsigaretter. Sigaretter med andre smaker er allerede forbudt i USA.

Komiteen slår fast at med at mentolsigaretter er mer avhengighetsskapende for unge røykere, og at de i tillegg gjør det vanskeligere å slutte.

Salget kan falle

Det ble ikke gjort funn som tyder på at mentolsigaretter er giftigere enn andre typer røyk. Tobakksindustrien bruker dette argumentet for hva det er verdt. De hevder det ikke er noen forskjell mellom mentolsigaretter og vanlige sigaretter når det gjelder kroniske sykdommer relatert til røyking.

«Mentolsigaretter står for rundt 30 prosent av salget, og 25 milliarder dollar av omsetningen, så et forbud vil ramme bransjen hardt», skriver kredittratingbyrået Moody´s i en rapport fredag. De spår at salget av sigaretter vil falle med mellom åtte og ti prosent om forbudet innføres.

Selskap som RJ Reynolds Tobacco, som produserer merker som Camel, Salem og Kool mentolsigaretter, og Lorillard som lager Newport sigaretter, vil lide under et slikt forbud. Selskap som Altria Group, som produserer Marlboro, kan derimot tjene på et eventuelt forbud.

- Flere forhold, som en potensiell økning i smugling av sigaretter, må undersøkes før et forbud kan tre i kraft, sier Jeffery Gentry, forsker hos RJ Reynolds.

Til sak

Forrige måned gikk tobakkselskapene sammen og anla et felles søksmål mot komiteen som et forsøk på å stanse rapporten. I søksmålet hevdes det at tre av forskerne har en interessekonflikt, da de har tjent gode penger som ekspertvitner i tidligere rettssaker mot tobakkselskapene.

Et mulig forbud mot mentolsigaretter har møtt motstand blant svarte amerikanere.

- Mentolsigaretter er favoritten for svarte amerikanere, sier Harry Alford, president for National Black Chamber of commerce til FT.

Flere nyheter på E24